Forslag til Rådets direktiv om ændring af direktiv 91/439/EØF om kørekort (96/C 110/05) KOM(96) 55 endelig udg. - 96/0040(SYN)

(Forelagt af Kommissionen den 21. februar 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 75,

under henvisning til forslag fra Kommissionen,

i samarbejde med Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Rådets direktiv 91/439/EØF af 29. juli 1991 om kørekort (1), senest ændret ved direktiv . . ./. . ./EF (2), fastsætter, at nationale kørekort udstedes i henhold til EF-modellen, som er beskrevet i direktivets bilag I [eller Ia] (3), og at det skal angive, på hvilke vilkår dets indehaver må køre; bilag I og [bilag Ia] fastsætter, at eventuelle supplerende eller restriktive angivelser skal angives i kodeform;

koder forbundet med udstedelsesbetingelserne i henhold til direktiv 91/439/EØF gælder i hele Fællesskabet;

i henhold til nærhedsprincippet er en indsats på fællesskabsniveau påkrævet med henblik på gensidig anerkendelse af kørekort og for at lette personers fri bevægelighed, idet man undgår praktiske problemer for chauffører, transportvirksomheder, kontrollerende myndigheder og deres personale, som opstår, hvis de nationale kodificeringer adskiller sig fra hinanden;

der skal anvendes en forenklet procedure med henblik på tilpasning af fællesskabskodernes tekniske aspekter og alle bestemmelserne i bilag I, [Ia], II og III i direktiv 91/439/EØF;

i forbindelse med denne ændring må man - af hensyn til klarhed og overensstemmelse med Rådets direktiv 92/61/EØF (4) om standardtypegodkendelse af to- og trehjulede motorkøretøjer - tilpasse definitionen af udtrykket »motorcykel« med henblik på den konstruktivt bestemte maksimalhastighed -

UDSTEDT FØLGENDE DIREKTIV:

Artikel 1

Bilag I, punkt 2, sjette tankestreg [og bilag Ia, punkt 2.12] i direktiv 91/439/EØF ændres som følger:

»- kode 01-99: harmoniserede fællesskabskoder

>TABELPOSITION>

Om nødvendigt foretages en definition af kodernes underopdeling i henhold til bestemmelserne i dette direktivs artikel 2, særlig for koderne 04, 05, 44 og 55.«

Artikel 2

Artikel 7 i direktiv 91/439/EØF tilføjes yderligere et stk. 6 som følger:

»6. Kommissionen bistås i sit arbejde med at tilpasse bilag I, [I a], II og III i direktiv 91/439/EØF til de videnskabelige og tekniske fremskridt af et udvalg, der består af repræsentanter for medlemsstaterne, og som har Kommissionens repræsentant som formand. Kommissionens repræsentant forelægger udvalget et udkast til de foranstaltninger, der skal træffes. Udvalget afgiver en udtalelse om dette udkast inden for en frist, som formanden kan fastsætte under hensyn til, hvor meget det pågældende spørgsmål haster. Det udtaler sig med det flertal, der er fastsat i traktatens artikel 148, stk. 2, for vedtagelse af de afgørelser, som Rådet skal træffe på forslag af Kommissionen. Ved afstemninger i udvalget tillægges de stemmer, der afgives af repræsentanter for medlemsstaterne, den vægt, der er fastlagt i nævnte artikel. Formanden deltager ikke i afstemningen.

Kommissionen vedtager foranstaltninger, der straks finder anvendelse. Hvis de ikke er i overensstemmelse med den af udvalget afgivne udtalelse, underrettes Rådet dog straks af Kommissionen om disse foranstaltninger. I så fald gælder følgende: Kommissionen kan udsætte gennemførelsen af de foranstaltninger, den har truffet afgørelse om, i et tidsrum på højst en måned regnet fra datoen for denne underretning. Rådet kan med kvalificeret flertal træffe en anden afgørelse inden for det tidsrum, der er nævnt i ovenstående afsnit.«

Artikel 3

Artikel 3, stk. 3, trdje led, i direktiv 91/439/EØF ændres som følger:

»- `motorcykler`: dvs. køretøjer med to hjul med eller uden sidevogn med en motor med et slagvolumen på over 50 cm³, hvis der er tale om intern forbrænding, og/eller en konstruktivt bestemt maksimal hastighed på over 45 km i timen.«

Artikel 4

1. Medlemsstaterne vedtager efter samråd med Kommissionen de nødvendige love og administrative bestemmelser for at gennemføre direktivet fra den 1. juli 1996.

2. Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 5

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 6

Dette direktiv er rettet til medlemsstaterne.

(1) EFT nr. L 237 af 24. 8. 1991, s. 1.

(2) Forslag KOM(95) 166 endelig udg. af 10. maj 1995.

(3) Udtrykkene i firkantet parentes henviser til bilag Ia under forudsætning af, at forslag KOM(95) 166 endelig udg. vedtages af Rådet.

(4) EFT nr. L 225 af 10. 8. 1992, s. 75.